Diari Oficial de la Generalitat Valenciana


Sumari del DOGV 6828, del 27-07-2012 (2012/7444)

RESOLUCIÓ de 20 de juliol de 2012, de la Conselleria d'Educació, Formació i Ocupació, per la qual es resolen els expedients d'incorporació, modificació i pròrroga dels convenis i concerts educatius d'Educació Infantil, educació especial, Educació Primària, Educació Secundària Obligatòria, Batxillerat i cicles formatius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6828

Data del DOGV
:   27-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7444


Data del document
:   20-07-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 20 de juliol de 2012, de la Conselleria d'Educació, Formació i Ocupació, per la qual es resolen els expedients d'incorporació, modificació i pròrroga dels convenis i concerts educatius d'Educació Infantil, educació especial, Educació Primària, Educació Secundària Obligatòria, Batxillerat i cicles formatius. [2012/7444]
Els expedients sobre incorporació, modificació i pròrroga dels convenis i concerts educatius han sigut incoats d'ofici o a instància dels titulars dels centres docents, segons el que establix el Reial Decret 2377/85, de 18 de desembre, pel qual s'aprova el Reglament de Normes Bàsiques sobre Concerts Educatius (BOE núm. 310 de 27.12.1985) i l'Orde de 26 de desembre de 2008, de la Conselleria d'Educació, per la qual s'establix el procediment que s'han de seguir els centres docents de la Comunitat Valenciana per a sol·licitar l'accés al règim de convenis o concerts educatius, o convenis o concerts singulars, la seua renovació, la seua pròrroga, o la seua modificació i s'aproven els models de documents administratius en què s'han de formalitzar els esmentats convenis o concerts (DOCV núm. 5927, de 07.01.2009).
S'han previst les consignacions pressupostàries existents en les línies de subvenció, previstes en els vigents pressupostos de la Generalitat, per al finançament amb fons públics de les ensenyances que s'han d'impartir en els centres docents acollits al règim de convenis i concerts educatius així com el que establix la disposició addicional vint-i-quatre de la Llei 10/2011, de 27 de desembre, de Pressupostos de la Generalitat per a l'exercici 2012. A este efecte, la Conselleria d'Educació, Formació i Ocupació va elevar una proposta al Consell, que amb l'acord d'11 de maig de 2012 va establir en 20 unitats el màxim increment d'unitats concertades en el curs 2012-2013 respecte al curs 2011-2012.
En les direccions territorials d'Educació, Formació i Treball s'han tramitat els expedients de sol·licitud. La Inspecció d'Educació i els directors territorials han emés els informes preceptius, així com les comissions territorials de concerts, en l'àmbit de les seues competències.
La Direcció General de Centres Docents, després, si és el cas, de l'audiència prèvia als interessats, ha elevat la proposta corresponent de data 20 de juliol de 2012.
De conformitat amb la Llei Orgànica 8/1985, de 3 de juliol, reguladora del dret a l'educació (BOE núm 159, de 04.07.1985); la Llei Orgànica 2/2006, de 3 de maig, d'Educació (BOE núm. 106, de 04.05.2006); el Reial Decret 2377/1985, de 18 de desembre, modificat pel Reial Decret 139/1989, de 10 de febrer (BOE núm. 36, de 11.02.1989), Reial Decret 806/2006, de 30 de juny, pel qual s'establix el calendari d'aplicació de la nova ordenació del sistema educatiu, establida per la Llei Orgànica 2/2006, de 3 de maig, d'Educació (BOE núm. 167, de 14.07.2006), Llei 10/2011, de 27 de desembre, de Pressupostos de la Generalitat per a l'exercici 2012 (DOCV núm.6682, de 30 de desembre), l'Acord del Consell d'11 de maig de 2012 pel qual s'autoritza el nombre màxim d'unitats escolars a concertar en centres privats sostinguts amb fons públics per al curs escolar 2012-2013, i l'Orde de 26 de desembre de 2008, de la Conselleria d'Educació.
Per tot això, vista la proposta del director general de Centres Docents de data 20 de juliol de 2012 i de conformitat amb esta, d'acord amb el que preveu l'article 7 del Reial Decret 2377/1985, i en exercici de les atribucions conferides per l'article 28, de la Llei 5/1983, de 30 de desembre, del Consell i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació i dins dels límits establits en l'acord del Consell d'11 de maig del 2012, resolc:
Primer. Resolució
Estimar o desestimar, segons allò que s'ha establit para cada un dels casos indicats en els annexos de la present resolució, les sol·licituds formulades pels titulars dels centres i les modificacions tramitades d'ofici sobre les matèries següents:
1. Incorporació al règim de concerts educatius.
2. Pròrroga dels concerts educatius provisionals subscrits al seu dia entre els centres i la conselleria competent en matèria educativa.
3. Modificacions per alteració del nombre d'unitats.
Tot això referit a les etapes o nivells, nombre d'unitats expressades i pels motius que s'indiquen en els annexos a què es referix l'article 11 de la present resolució.
En els annexos, pel que fa a l'etapa de Batxillerat, es diferencien les unitats convencionals i les mixtes. S'entendrà per unitat mixta aquella que agrupe alumnat de més d'una modalitat de Batxillerat i que es podrà desdoblar en les assignatures corresponents a cada modalitat. Pel que fa a les unitats d'educació especial, Suport a la Integració, tant d'Educació Infantil i Primària com d'Educació Secundària, es diferencien les unitats convencionals i les corresponents a mitja jornada.
En ambdós casos, el finançament d'estes unitats s'establix en els mòduls econòmics de distribució de fons públics per a sosteniment de centres concertats de la Llei 10/2011, de 27 de desembre, de Pressupostos de la Generalitat per a l'exercici 2012 (DOCV núm. 6682, de 30 de desembre).
Segon. Data d'efectes dels convenis o concerts
D'acord amb el que preveu l'article 17 de l'Orde de 26 de desembre de 2008, els convenis o concerts educatius que es formalitzen per aprovació de la present resolució, tindran efectes des de l'inici del curs acadèmic 2012-2013, fins a la pròxima renovació general.
En el cas de les unitats que es concerten amb caràcter provisional, i d'acord amb el que establix l'article 19 de l'Orde de 26 de desembre de 2008, els seus efectes seran exclusivament per al curs 2012-2013.
Tercer. Concerts de Formació Professional Inicial
Els concerts de les ensenyances postobligatòries de Formació Professional Inicial es regularan d'acord amb el que establix la disposició addicional tercera de l'Orde de 26 de desembre de 2008.
Les unitats per a les quals s'aprova el concert seran, per a cada centre i cicle, les que s'expressen en els annexos a què es referix l'article 11 de la present resolució, sempre que després de la comprovació prèvia de la inspecció educativa, els grups s'hagen constituït d'acord amb el que s'establix en l'orde precitada.
Quart. Concerts de Batxillerat
Els concerts de les ensenyances postobligatòries de Batxillerat es regularan d'acord amb el que establix la disposició addicional quarta de l'Orde de 26 de desembre de 2008.
Les unitats per a les quals s'aprova el concert seran, per a cada centre i curs, les que s'expressen en els annexos a què es referix l'article 11 de la present resolució, sempre que després de la comprovació prèvia de la inspecció educativa, les unitats s'hagen constituït d'acord amb el que s'establix en l'orde precitada.
Quint. Acreditació prèvia a la firma del document administratiu
Els titulars dels centres privats beneficiaris d'una resolució totalment o parcialment estimatòria d'un expedient d'incorporació, modificació o pròrroga de convenis i concerts educatius, han d'acreditar, amb caràcter previ a la firma del corresponent document administratiu amb la Conselleria d'Educació, Formació i Ocupació, que continuen mantenint la titularitat del centre i que es troben al corrent de les seues obligacions tributàries i davant de la Seguretat Social, d'acord amb el que establix l'article 9 de l'Orde de 26 de desembre de 2008. Així mateix, i per al cas que la representació de la titularitat del centre s'haja modificat, han d'aportar el corresponent poder de representació de la persona firmant del document administratiu.
Sext. Documentació que cal aportar prèvia a la firma del document administratiu
La documentació a aportar serà la indicada en l'article 9 de l'Orde de 26 de desembre de 2008, exceptuant la indicada en els apartats 3.1, 3.2 i 3.3 del dit article sempre que s'haja autoritzat a la Conselleria d'Educació, Formació i Ocupació a obtindre estes dades per via telemàtica en l'imprés de sol·licitud.
Sèptim. Terminis de presentació de la documentació
Transcorregut un mes des de la publicació de la present resolució, sense que la titularitat del centre haja presentat, sense causa justificada, la documentació que s'especifica en l'article nové de l'Orde de 26 de desembre de 2008, esta perdrà el dret a la subscripció del corresponent document administratiu de concert, sense perjuí que puga tornar a iniciar un nou expedient, en el temps i forma establits, per a qualsevol altre curs acadèmic posterior.
Octau. Terminis de formalització del document administratiu
Les incorporacions, modificacions i pròrrogues de convenis o concerts que es resolen per la present resolució, han de formalitzar-se en els corresponents documents administratius, d'acord amb els models aprovats per l'Orde de 26 de desembre de 2008, en el mes següent a la publicació de la present resolució, en les dependències de la direcció territorial d'Educació, Formació i Treball corresponent. A este efecte, els directors territorials han de notificar a les persones interessades el dia i l'hora en què hagen de subscriure el document administratiu, que haurà de ser firmat pel director territorial corresponent, per delegació de la consellera d'Educació, Formació i Ocupació i el titular del centre docent o persona que exercisca la representació legal degudament acreditats.
Si el titular del centre docent, sense causa justificada, no subscriu el document administratiu dins del termini establit, perdrà el dret a la subscripció d'este.
Nové. Control financer
Durant el mes de març del 2013 i a l'efecte del que establix l'article 10 de l'Orde de 26 de desembre del 2008, els centres aportaran, davant de la direcció general competent en centres docents, la documentació que en el dit article es detalla.
Deu. Inscripcions
Les resolucions dels expedients d'incorporació, modificació i pròrroga dels convenis i concerts educatius continguts en la present resolució s'inscriuran en el Registre de Centres Docents de la Comunitat Valenciana.
Onze. Annexos
En els annexos que acompanyen la present resolució s'indiquen els centres educatius objecte de la resolució en cada un dels supòsits següents:
1. Annex I. Incorporacions i modificacions dels concerts educatius de les etapes corresponents a Educació Infantil (segon cicle), educació especial, Educació Primària i Educació Secundària Obligatòria.
2. Annex II. Incorporacions i modificacions dels concerts singulars de Batxillerat i cicles formatius.
3. Annex III. Pròrrogues dels concerts provisionals.
4. Annex IV. Variació en el nombre d'unitats concertades en el curs 2012-2013 respecte al curs 2011-2012.
En els annexos I i II s'indica el total d'unitats concertades en el curs 2011-2012, en el nivell que es tracte i el total d'unitats concertades per al curs 2012-2013, d'acord amb les modificacions introduïdes en la present resolució.
En l'annex III es relacionen les pròrrogues per al curs 2012-2013 de les unitats provisionals concertades.
Els centres que s'indiquen a continuació, disposaven de concert provisional en el curs 2011-2012 en les unitats que s'indiquen. Este concert, de duració d'un curs acadèmic, no es prorroga per al curs 2012-2013:
- Dos unitats provisionals del nivell EDINF en el centre CEBAT Centro Estudios Básicos Atlas, codi 72250522, de la localitat de Mutxamel (Alacant).
- Una unitat provisional de 1r curs del nivell BATX en el centre Nuestra Señora del Socorro, codi 57725917, de la localitat de Benetússer (València).
- Una unitat provisional del nivell ESO 3r-4t en el centre San José de la Montaña, codi 13354970, de la localitat d'Oliva (València).
- Una unitat provisional del nivell EEINT PRIM en el centre Ave María Peñarrocha, codi 27513180, de la localitat de València.
Dotze. Data d'efectes
La present resolució tindrà efectes des de la data en què es dicta, sense perjuí del que disposa l'apartat segon de la present resolució.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm.285, de 27.11.1992), i els articles i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE núm.167, de 14.07.1998), contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
1. El recurs de reposició haurà d'interposar-se davant de la Consellera d'Educació, Formació i Ocupació en el termini d'un mes a comptar de l'endemà de publicació.
2. El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.
València, 20 de juliol de 2012.- La consellera d'Educació, Formació i Ocupació: María José Catalá Verdet.Notes a l'annex / Notas al anexo
Motivacions / Motivaciones

Unitats/Unidades

Sigles Nivells Educatius / Siglas Niveles Educativos
